**არასამეწარმეო (არაკომერციული) იურიდიული პირის**

**საქართველოს რაგბის კავშირის გამგეობის**

**2020 წლის 18 თებერვლის გადაწყვეტილება**

**სხდომის ოქმი**

 2020 წლის 18 თებერვლის საქართველოს რაგბის კავშირის (რეგისტრაციის ნომერი, თარიღი: 00015/12/0013; 25/01/1999 წ. საიდენტიფიკაციო №204874911) (შემდგომში, სრკ) ცენტრალურ ოფისში, მდებარე მისამართზე ქ. თბილისი, ჭაბუა ამირეჯიბის 6, გაიმართა სრკ-ს გამგეობის სხდომა (შემდგომში, სხდომა).

 სხდომას ესწრებოდა გამგეობის 15 წევრიდან 10 წევრი. სრკ-ს წესდების შესაბამისად, სხდომა გამოცხადდა გადაწყვეტილებაუნარიანად.

**სხდომაზე დამსწრე გამგეობის წევრები:**

**1) გოჩა სვანიძე** (დაბადებული 30.03.1963 წ. რეგისტრირებული საცხოვრებელი ადგილი: ქ. თბილისი, გერგეთის შესახვევი №3, ბლოკი „ბ“მ ბინა №7,  პირადი №01006005613);

**2) ალექსანდრე ხვედელიძე** (დაბადებული 21.10.1965 წ. რეგისტრირებული საცხოვრებელი ადგილი: ქ. თბილისი, ბ. ხმელნიცკის ქუჩა №147, ბინა №36,პირადი №01014002287);

**3) გიორგი ღლონტი**  (დაბადებული 08.08.1958  წ.  რეგისტრირებული საცხოვრებელი ადგილი: ქ. თბილისი, ად. მიცკევიჩის ქუჩა №18, ბინა №9,პირადი №01024026522);

 **4) გოჩა მაჭავარიანი** (დაბადებული 03.01.1964  წ.  რეგისტრირებული საცხოვრებელი ადგილი: ქ. თბილისი, ს. ჭიაურელის ქუჩა №9, ბინა №9,პირადი №01026000757);

 **5) გიორგი გეგენავა** (დაბადებული 12.03.1957  წ.  რეგისტრირებული საცხოვრებელი ადგილი: ქ. თბილისი, ნ. ჟვანიას ქუჩა №10, ბინა №36,პირადი №01009002058);

**6) გიორგი გორგასლიძე**(დაბადებული 01.12.1962 წ.  პირადი №01007002890, რეგისტრირებული საცხოვრებელი ადგილი: ქ. თბილისი, გ. ქუჩიშვილის ქუჩა №18, ბინა №23);

**7) გაიოზ მონიავა** (დაბადებული 04.03.1958  წ.  რეგისტრირებული საცხოვრებელი ადგილი: ქ. თბილისი, პ. ქავთარაძის ქუჩა №25, კორპუსი №4, ბინა №41,პირადი №01009006606);

**8) ზურაბ ზოიძე** (დაბადებული 27.11.1969 წ. პირადი №01008006812,  რეგისტრირებული საცხოვრებელი ადგილი:  ქ. თბილისი, გ. მუხაძის ქუჩა №26);

**9) ალექსანდრე გრიგალავა** (დაბადებული 01.01.1958 წ. რეგისტრირებული საცხოვრებელი ადგილი: მარტვილი, სოფელი ნაგვაზაო, მე-5 ქუჩა,№18,პირადი №29001001478);

**10) გიორგი კობახიძე** (დაბადებული 23.11.1953 წ. ,პირადი №01011021299).

სხდომის თავმჯდომარე: გოჩა სვანიძე.

სხდომის მდივანი: ხატია შელია.

**სხდომამ განიხილა დღის წესრიგში შევამალი შემდეგი საკითხები:**

1. ა(ა)იპ ქალაქ თბილისის გლდანი-ნაძალადევის კომპლექსური სპორტული ცენტრის სარაგბო კლუბი „ხვამლი“-ს დირექტორის გივი ჩხარტიშვილის განცხადებასთან დაკავშირებით გიორგი ღლონტის მიერ წარმოდგენილი რეგიონული ლიგის კორექტირებული კალენდრის განხილვა;
2. „ლურჯი ბარათის“ შემოღების საკითხის განხილვა;
3. მორაგბე, რამაზ რუხაძის განცხადების განხილვა;
4. მაღალი მიღწევების მენეჯერის პიტერ დრუიტის წარდგენა.

**სხდომამ გადაწყვიტა:**

1. **დღის წესრიგში შემავალ პირველ საკითხთან დაკავშირებით,** რომელიც შეეხებოდა

ა(ა)იპ ქალაქ თბილისის გლდანი-ნაძალადევის კომპლექსური სპორტული ცენტრის სარაგბო კლუბი „ხვამლი“-ს დირექტორის გივი ჩხარტიშვილის განცხადებასთან დაკავშირებით გიორგი ღლონტის მიერ წარმოდგენილი რეგიონული ლიგის კორექტირებული კალენდრის განხილვას, რომლის წარმოდგენაც მას დაევალა გამგეობის 10.02.2020 წლის სხდომაზე, გამგეობის ცხრა წევრმა ათიდან მოიწონა და დაამტკიცა წარმოდგენილი კორექტირებული კალენდარი. თავი შეიკავა გამგეობის ერთმა წევრმა, გოჩა მაჭავარიანმა. თავისი გადაწყვეტილება გამგეობის წევრებმა დაასაბუთეს იმ არგუმენტით, რომ ვინაიდან კავშირმა ვერ უზრუნველყო კლუბებისათვის წინასწარ სრული ინფორმაციის მიწოდება ოცწლამდელთა ნაკრების მზადების გრაფიკის შესახებ, კლუბებმა თავის მხრივ ვერ შეძლეს ისე დაეგეგმათ საქმიანობა, რომ ხელი არ შეშლოდათ ნაკრებში მოთამაშეთა გამოძახების გამო. გამგეობამ აუცილებლად მიიჩნია მითითება მიეცა ოცწლამდელთა ნაკრების მენეჯმენტისათვის მომავალში დროულად წარმოადგინონ ნაკრების მომზადების გეგმა, რათა მოხდეს ასევე დროული შეჯერება შიდა საშეჯიბრო კალენდართან. გამგეობამ ხმათა უმრავლესობით (9 ხმა 10-დან) მიიღო შემდეგი გადაწყვეტილება:

ა/ დამტკიცდეს წარმოდგენილი რეგიონული ლიგის კორექტირებული კალენდარი;

ბ/ დელეგირება მიეცეს და დაევალოს საშეჯიბრო კომიტეტს საჭიროების შემთხვევაში განახორციელოს ცვლილებები შესაბამის აქტში (საშეჯიბრო დებულების დანართი);

გ/ დაევალოს ოცწლამდე ეროვნული ნაკრების მენეჯმენტს ყოველი წლის 10 აგვისტომდე უზრუნველყოს ნაკრების მომზადების გეგმის წარმოდგენა.

1. მეორე საკითხთან დაკავშირებით, რომელიც შეეხებოდა ლურჯი ბარათის შემოღების საკითხის განხილვას, გამგეობამ მოისმინა საშეჯიბრო კომიტეტის თავმჯდომარის, ნ. მამრიკიშვილის მოხსენება ლურჯი ბარათის გამოყენების ტექნიკურ ასპექტებთან დაკავშირებით.გამგეობის წევრებმა მოიწონეს წარმოდგენილი „ლურჯი ბარათის“ გამოყენების წესები და ერთხმად მიიღეს შემდეგი გადაწყვეტილება:

ა/ ამოქმედდეს თამაშების დროს „ლურჯი ბარათი“-ს გამოყენება იმ ფარგლებში, თანმიმდევრობით და მოცულობით (მაგ. თავდაპირველად, საპილოტე პროექტის ფარგლებში), რომელსაც მიზანშეწონილად ჩათვლის კავშირის აღმასრულებელი აპარატი;

ბ/ დელეგირება მიეცეს და დაევალოს საშეჯიბრო კომიტეტს საჭიროების შემთხვევაში განახორციელოს ცვლილებები შესაბამის აქტში (საშეჯიბრო დებულების დანართი).

1. მესამე საკითხთან დაკავშირებით, რომელიც შეეხებოდა მორაგბე, რამაზ რუხაძის განცხადების განხილვას, გამგეობა გაეცნო განმცხადებლის შუამდგომლობას რაგბის კლუბ „აია“-ში მის დარეგისტრირებასთან დაკავშირებით. განცხადებაში მორაგბე აღნიშნავდა, რომ მიმდინარე წლის 8 თებერვალს, კლუბის შეცვლის მიზნით იგი ჩამოვიდა ინგლისიდან საქართველოში რაგბის კლუბ „გორის ჯიქი“-ში დასასაქმებლად. მას ჰქონდა მოლაპარაკება „გორის ჯიქი“-სთან შუამავლის მეშვეობით და თანახმა იყო გარკვეულ პირობებზე, რაზეც მისი ინფორმაციით თანახმა იყო ასევე რაგბის კლუბიც. თუმცა, მისი გადმოცემით, კლუბმა არ შეასრულა მისთვის მიცემული ფინანსური პირობები, რის გამოც განმცხადებელი აღარ იყო თანახმა ეთამაშა „გორის ჯიქი“-ს შემადგენლობაში. მიუხედავად აღნიშნულისა, იგი, მისი თანხმობის და კონტრაქტის ხელმოწერის გარეშე, შეყვანილი იქნა განაცხადში 31/01/2020 კლუბის შემადგენლობაში. მოთამაშე ითხოვდა, რომ მას მისცემოდა შესაძლებლობა ეთამაშა კლუბ „აია“-ში, რომელთანაც, მისი გადმოცემით, შედგა შეთანხმება პირობებზე. გამგეობამ იმსჯელა რა განცხადებაში აღნიშნულ ფაქტებზე, მივიდა დასკვნამდე, რომ მოთამაშის რეგისტრაცია განაცხადში „გორის ჯიქი“-ს მიერ მოხდა შეცდომით/არასწორად, რადგან არ არსებობდა საბოლოო შეთანხმება მოთამაშესთან და არსად არის დაფიქსირებული თავად მოთამაშის ნება „გორის ჯიქი“-ს შემადგენლობაში ყოფნაზე. შესაბამისად, მორაგბე რამაზ რუხაზე არის თავისუფალი მოთამაშე და აქვს უფლება ითამაშოს ნებისმიერ კლუბში. გამგეობამ იხელმძღვანელა რა მორაგბის ინტერესებით ერთხმად მიიღო შემდეგი გადაწყვეტილება:

ა/ მიეცეს უფლება მორაგბე რამაზ რუხაძეს ითამაშოს ნებისმიერ კლუბში.

1. მეოთხე საკითხთან დაკავშირებით, რომელიც შეეხებოდა მაღალი მიღწევების მენეჯერის პიტერ დრუიტის გამგეობისათვის წარდგენას, კავშირის პრეზიდენტმა წარუდგინა გამგეობას მაღალი მიღწევების მენეჯერი, რომელმაც ისაუბრა თავის ზოგად ხედვებზე და ითხოვა დრო, რათა გაცნობოდა საქმეს და ახლო მომავალში ჩამოეყალიბებინა თავისი კონკრეტული გეგმები. გამგეობის წევრებმა აცნობეს ახალდანიშნულ მენეჯერს, რომ კავშირი, ამ ეტაპზე, განსაკუთრებულ ყურადღებას ანიჭებს ბავშვთა მწვრთნელების მომზადებას და სთხოვეს ბატონ დრუიტს, საკითხების გაცნობის და არსებულ სიტუაციაში გარკვევის შემდეგ წარმოედგინა აკადემიის რესტრუქტურიზაციის გეგმა.

გამგეობის სხდომის თავმჯდომარე

გოჩა სვანიძე